**Schindlerov zoznam**

(Schindler´s List)

**Obnovená premiéra: 24. 1. 2019**

UIP - Universal, USA, 1993

Réžia: Steven Spielberg

Scenár: Steven Zaillian

Kamera: Janusz Kaminski

Hudba: John Williams

Hrajú: Liam Neeson, Ralph Fiennes, Ben Kingsley, Embeth Davidtz

**Pred dvadsiatimi rokmi vznikol *Schindlerov zoznam*, jeden z najzásadnejších filmov všetkých čias. Pri príležitosti tohto výročia sa znovu vracia do kín, doplnený o predhovor režiséra Stevena Spielberga.**

*Schindlerov zoznam* je hlboko šokujúca, nemilosrdná dráma o nočnej more našej civilizácie – holokauste. Príbeh podľa skutočných udalostí rozpráva osudy miestami bezškrupulózneho podnikateľa Oskara Schindlera, ktorý najprv na vojne veľmi zbohatol, aby na jej sklonku obetoval všetky svoje prostriedky a svoj majetok pre záchranu 1100 ľudských životov.

Poľský Krakov 1939. Židovská obec je vystavená stále sa zvyšujúcemu tlaku zo strany nacistov. Do tejto situácie vstupuje neúspešný obchodník Oskar Schindler, člen nacistickej strany, veľký zvodca a muž, ktorý cíti, že by na vojnovom utrpení mohol veľmi dobre zarobiť. Lacná pracovná sila v židovskom ghette zaisťuje jeho továrni na smaltované riady obrovské zisky. Lenže Tretia ríša má s jeho zamestnancami úplne iné úmysly, v nákladných vagónoch ich chce poslať do Osvienčimu. Sám Schindler možno netušil, kedy v týchto neľudských opatreniach prestal vnímať ohrozenie svojho podnikania, a kedy začal o „svojich“ židov bojovať kvôli vlastnému svedomiu.

Film Stevena Spielberga je určujúce dielo svetovej kinematografie a držiteľ siedmich Oscarov, vrátane ocenenia za Najlepší film roku a Najlepšiu réžiu.

Prístupnosť: nevhodné pre vekovú kategóriu máloletých do 15 rokov

Žáner: dráma

Verzia: anglicky s českými titulky

Stopáž: 195 min

Formát: 2D DCP, zvuk 5.1, 7.1

Monopol do: 10. 3. 2019